b'\n_START_ARTICLE_\nIgrajte tumor v glavi in onesna\xc5\xbeevanje zraka\n_START_PARAGRAPH_\nIgrajte tumor v glavi in onesna\xc5\xbeevanje zraka je drama Du\xc5\xa1ana Jovanovi\xc4\x87a. Drama je iz\xc5\xa1la leta 1972 pri zalo\xc5\xbebi Obzorja.\n_START_SECTION_\nVsebina\n_START_PARAGRAPH_\nPo predstavitvi Shakesprearovega Riharda II. v gledali\xc5\xa1\xc4\x8du Slavija sledi pretep, po katerem se igralci, re\xc5\xbeiserji in ostali zaposleni lo\xc4\x8dijo v dve skupini - avantgardiste in konzervativce. Avantgardisti z zasedbo gledali\xc5\xa1\xc4\x8da povzro\xc4\x8dijo javni \xc5\xa1kandal, ki spro\xc5\xbei celo zanimanje mednarodna javnosti. Situacijo v Slaviji prideta preverit novinar Kri\xc5\xbenik in in\xc5\xa1pektor Levstik._NEWLINE_Dogajanje v gledali\xc5\xa1\xc4\x8du vodita dva re\xc5\xbeiserja: Pal\xc4\x8di\xc4\x8d, ki zase pravi, da je znanstvenik in teoretik, za drugega re\xc5\xbeiserja, Dularja, pa trdi, da je mistik in praktik. Pal\xc4\x8di\xc4\x8d vodi vaje za igralce, s katerimi jih pripravlja na vnebohod. Pomaga jim doktor, ki zdravi igralce s hipnozo. Kri\xc5\xbenik in Levstik ugotovita, da so vsi, vklju\xc4\x8dno z njima, ujeti v igro, ki ji niso ve\xc4\x8d kos, razlike med ljudmi se poglabljajo._NEWLINE_Kri\xc5\xbeniku nose\xc4\x8da igralka Ida naslednji dan iz svojih prsi ponuja mleko. Kri\xc5\xbenik ugotovi, da je igralka brez trebuha, ki ga je imela \xc5\xa1e dan pred tem in za katerega je doktor trdil, da je le stvar hipnoze. Nenavadnih dogodkov je \xc4\x8dedalje ve\xc4\x8d; gledali\xc5\xa1\xc4\x8dniki zahtevajo od Kri\xc5\xbenika in Levstika, da se sle\xc4\x8deta, da ju bodo skopali. Vidita, da se nima smisla upirati in ugotovita, da so \xc5\xbee tako vsi mrtvi. Igralka Ida prinese lepilo: zlepijo se.'